**LIETUVOS RESPUBLIKOS AMBASADA ČEKIJOS RESPUBLIKOJE IR ŠVEICARIJOS KONFEDERACIJAI**

**AKTUALIOS EKONOMINĖS INFORMACIJOS SUVESTINĖ**

2022-12-01

2022-12-28

**ČEKIJOS RESPUBLIKA**

1 EUR – 24.3 CZK

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-12-01 | Dėl nepalankių orų, šiemet Čekijoje apynių derlius buvo prasčiausias per pastaruosius 10 metų. Palyginimui, pernai buvo surinkta 8306 tonos apynių, o šiemet – tik 4452 tonos. Ekspertų teigimu, kitąmet valstybė gali susidurti su apynių trūkumu, kas gali paveikti alaus gamybą. Remiantis praėjusių metų Apynių augintojų asociacijos informacija, Čekijoje suvartojama maždaug 40 procentų vietinės apynių produkcijos, likusi dalis – eksportuojama. | <https://www.ceskenoviny.cz/zpravy/sklizen-chmele-v-cr-byla-letos-nejhorsi-za-10-let-urode-nepralo-pocasi/2292934> |  |
| 2022-12-04 | 2022 m. Čekijoje atidaryta 21.2 km greitkelių – tai dvigubai mažiau, nei 2021 m. Čekijos vyriausybė yra numačiusi nutiesti per 247 km. greitkelių per ateinančius kelerius metus. | <https://www.ceskenoviny.cz/zpravy/letos-bude-v-cr-otevreno-21-2-kilometru-novych-dalnic-mene-nez-loni/2294171> |  |
| 2022-12-04 | Remiantis gruodžio mėn. duomenimis, Čekija tapo svarbesne Vokietijos prekybos partnere už JK. JK nebepatenka į didžiausių Vokietijos prekybos partnerių dešimtuką. JK-Vokietijos prekybos mažėjimas stebimas nuo 2016 m. – kuomet JK referendumu pasirinko išstoti iš ES. | <https://www.ceskenoviny.cz/zpravy/cesko-predstihlo-britanii-ve-skupine-nejvetsich-obchodnich-partneru-nemecka/2294181> |  |
| 2022-12-06 | Mažmeninė prekyba Čekijoje, lyginant su tuo pačiu laikotarpiu praėjusiais metais, toliau mažėja – spalio mėn. fiksuotas 9.4 proc. nuosmukis. Daugiausia mažėja ne maisto prekių vartojimas. Vartojimas mažėja visuose sektoriuose, išskyrus farmaciją bei kitas sveikatos priežiūros prekes. | <https://www.ceskenoviny.cz/zpravy/trzby-v-maloobchode-v-cr-mezirocne-klesaji-uz-pul-roku-v-rijnu-o-9-4-pct/2294909> |  |
| 2022-12-062022-12-21 | Čekijos finansų ministerijos bei Nacionalinio banko teigimu, vyriausybė dar neturėtų nustatyti konkrečios euro įvedimo datos. Abiejų institucijų teigimu, Čekija nei šiais, nei kitais metais neatitiks nei vieno Mastrichto kriterijaus.Gruodžio 21 d., atsižvelgiant į šias rekomendacijas, vyriausybė nenustatė euro įvedimo Čekijoje datos. | <https://www.ceskenoviny.cz/zpravy/mf-a-cnb-doporucuji-aby-vlada-zatim-nestanovila-termin-prijeti-eura/2295133><https://www.ceskenoviny.cz/zpravy/cesko-zatim-nestanovi-termin-pro-prijeti-eura-shodla-se-vlada/2301896> |  |
| 2022-12-15 | Čekijoje gruodžio mėn. atpigo kuras. Litras „Natural 95“ benzino šiuo metu vidutiniškai kainuoja 36,69 CZK, mėnesio pradžioje benzinas buvo 1,78 kronos brangesnis. Dyzeliniai degalai atpigo 1,79 kronos ir vidutiniškai kainoja 38,07 kronos už litrą. Kuras Čekijoje šiuo metu yra pigesnis nei buvo iki Rusijos invazijos į Ukrainą. | <https://www.ceskenoviny.cz/zpravy/paliva-dal-zlevnila-benzin-je-levnejsi-nez-pred-zacatkem-valky-na-ukrajine/2299174> |  |
| **Investicijoms pritraukti į Lietuvą aktuali informacija** |
| 2022-12-08 | Volkswagen pranešė, kad keliems mėnesiams atideda sprendimą dėl planuojamos gigagamyklos statybos vietos. Dėl galimybės statyti šią gamyklą konkuruoja Čekija, Lenkija bei Vengrija. Čekijoje tokia gamykla galėtų būti statoma Lino oro uosto teritorijoje, prie Pilseno miesto. Anksčiau skelbta, kad Volkswagen galutinį sprendimą dėl gigagamyklos vietos priims gruodžio 16 d., tačiau įmonės atstovų teigimu, smarkiai išaugusios energijos kainos verčia neskubėti priimti strateginių sprendimų. Planuojama gigagamyklos statybų vertė – 120 mlrd. CZK., gamyklą pastatyti planuojama iki 2028 m. | <https://www.ceskenoviny.cz/zpravy/volkswagen-odklada-rozhodnuti-o-mozne-tovarne-na-baterie-v-cesku/2296415> |  |
| 2022-12-10 | Gruodžio 10 d. Pilzeno mieste vyko 250 žmonių protestas prieš rezervinio karinio Lino oro uosto nugriovimą bei vietoj jo planuojamas Volkswagen elektromobilių baterijų gigagamyklos statybas. | <https://www.ceskenoviny.cz/zpravy/asi-250-lidi-v-plzni-protestovalo-proti-zvazovanemu-ruseni-letiste-line/2295287> |  |
| **Lietuvos verslo plėtrai aktuali informacija** |
| 2022-12-022022-12-052022-12-16 | Čekijoje fiksuojama paukščių gripo epidemija. Gruodžio mėn. pradžioje veterinarai išpjovė 17 000 ančių Čekijos ūkiuose. Paukščių ūkiai yra stebimi visoje šalyje, nustatant 10 km stebėjimo zoną aplink kiekvieną ūkį. Nustatyta, kad antys užsikrėtė paukščių gripu H5N1, kuris gali būti perduodamas žmonėms. Infekcijos šaltinis buvo laukiniai vandens paukščiai. Ekspertų vertinimu, šis paukščių gripo protrūkis gali būti vienas didžiausių per pastaruosius kelis dešimtmečius.Gruodžio 13 d. Čekijos valstybinė veterinarijos administracija uždraudė visoje šalies teritorijoje veisti naminius paukščius lauke. Šia priemone tikimasi sumažinti naminių paukščių kontaktus su laukiniais paukščiais, kurie laikomi pagrindiniais užkrato nešiotojais | <https://www.ceskenoviny.cz/zpravy/v-chovu-na-jindrichohradecku-utrati-veterinari-kvuli-ptaci-chripce-17-000-kachen/2293284><https://www.ceskenoviny.cz/zpravy/veterinari-utratili-v-chovu-ve-frahelzi-15-000-kachen-kvuli-ptaci-chripce/2294540><https://www.ceskenoviny.cz/zpravy/v-malochovu-na-zdarsku-byla-potvrzena-ptaci-chripka-jde-o-sedme-ohnisko-v-cr/2299808> |  |
| 2022-12-02 | Čekijos Libereco regione dėl užfiksuoto afrikinio kiaulių maro uždrausta šernų medžioklė, ribojamas žmonių patekimas į miškus. Šios priemonės galioja 200 kvadratinių kilometrų miško plote. Libereco regione ūkininkams nurodoma inventorizuoti ir stebėti visas auginamas kiaules. Už šių veterinarinių priemonių pažeidimą fiziniam asmeniui gresia bauda iki 50 000 kronų, o juridiniam asmeniui – iki dviejų milijonų kronų. | <https://www.ceskenoviny.cz/zpravy/kvuli-africkemu-moru-na-liberecku-je-zakazan-lov-divocaku-i-omezen-pohyb-lidi/2293387> |  |
| 2022-12-04 | Ekspertų vertinimu, kitais metais Čekijos ekonomika sulėtės. Tikėtina, kad 2023 m. BVP augs tik 0.1 proc. To priežastis – smarkiai mažėjantis vidaus vartojimas.  | <https://www.ceskenoviny.cz/zpravy/ekonomika-bude-pristi-rok-stagnovat-inflace-zpomali-ukazuje-pruzkum-mf/2294156> |  |
| 2022-12-15 | Per 11 šių metų mėnesių automobilių gamyba Čekijoje išaugo 9.3 proc., šiuo laikotarpiu pagaminta per 1.2 mln. naujų automobilių. Tikėtina, kad automobilių gamyba ir toliau augs, tačiau šis sektorius vis dar susiduria su esminių komponentų stygiumi. | <https://www.ceskenoviny.cz/zpravy/vyroba-aut-v-cesku-za-11-mesicu-stoupla-o-9-3-procenta-na-1-12-milionu/2299278> |  |
| 2022-12-19 | Lapkričio mėn. Škoda pardavimai didėjo neženkliai – 0.6 proc. Tai yra prasčiausi pardavimų rezultatai lapkričio mėn. iš visų Volkswagen grupei priklausančių automobilių ženklų. | <https://www.ceskenoviny.cz/zpravy/listopadovy-odbyt-skody-auto-temer-stagnoval-jine-znacky-skupiny-si-vedou-lepe/2300957> |  |
| **Lietuvos turizmo sektoriui aktuali informacija** |
| 2022-12-04 | Čekijos viešbučių asociacijos teigimu, naujametiniu laikotarpiu pastebimas ženkliai padidėjęs susidomėjimas viešnagėmis Čekijoje, kuris siekia net iki-pandeminius skaičius. Tačiau žmonės, siekdami sutaupyti, renkasi paskutinės minutės keliones arba trumpesnes viešnages. | <https://www.ceskenoviny.cz/zpravy/zajem-o-silvestrovske-pobyty-je-znacny-lide-ale-vyckavaji-a-voli-kratsi-pobyty/2294166> |  |
| 2022-12-04 | Čekijos kelionių agentūrų asociacijos teigimu, Kalėdinių ir Naujųjų metų kelionių pardavimai vis dar yra apie 20 proc. mažesni nei 2019 m. Šiemet tokias keliones įsigijo apie 250 000 čekų. Absoliuti dauguma jų rinkosi keliones į šiltus kraštus. Pastebimas didesnis susidomėjimas egzotinėmis kelionių kryptimis – Zanzibaru, Dominikos Respublika, Madagaskaru. | <https://www.ceskenoviny.cz/zpravy/prodej-vanocnich-a-silvestrovskych-zajezdu-je-proti-roku-2019-nizsi-o-20-procent/2294163> |  |
| **Lietuvos ekonominiam saugumui aktuali informacija**  |
| 2022-12-04 | Gruodžio mėn. pradžioje Čekijos Pramonės ir prekybos ministerija iš viso buvo užregistravusi per 1000 stambių įmonių paraiškų gauti paramą dėl išaugusių energijos kainų. Ministerijos vertinimu, tikėtina, kad dėl paramos kreipsis apie 6000-8000 stambių įmonių. Vyriausybė jų paramai yra numačiusi skirti 30 mlrd. CZK. | <https://www.ceskenoviny.cz/zpravy/sikela-mpo-eviduje-pres-1000-zadosti-velkych-firem-o-podporu-kvuli-energiim/2294238> |  |
| 2022-12-11 | Škoda generalinio direktoriaus teigimu, įmonė svarsto pasitraukti iš Kinijos, sprendimas turėtų būti priimtas kitais metais. Škoda teigimu, Kinijos rinkoje itin didelė konkurencija, todėl įmonė svarsto apie pasitraukimą į Indiją. Šiuo metu Kinija yra ketvirta pagal įsigyjamų Škoda automobilių kiekį. | <https://www.ceskenoviny.cz/zpravy/skoda-auto-zvazuje-odchod-z-ciny-rozhodne-se-v-pristim-roce-rekl-sef-zellmer/2297348> |  |
| 2022-12-20 | Remiantis Čekijos pramonės ir prekybos ministerijos duomenimis, Čekijos dujų saugyklos yra užpildytos daugiausiai nuo 2014 m. Tai lemia vyriausybės pastangos sutaupyti dujų šį šildymo sezoną. Šiuo metu, šildymo sezonui jau įsibėgėjus, dujų saugyklos užpildytos 84 proc. | <https://www.ceskenoviny.cz/zpravy/sikela-zasoby-plynu-jsou-k-dnesnimu-dni-druhe-nejvyssi-od-roku-2014/2301224> |  |
| **Bendra ekonominė informacija** |
| 2022-12-01 | Remiantis Eurostat spalio mėn. duomenimis, visoje ES nedarbas sumažėjo iki 6 proc., Čekijoje nedarbas buvo mažiausias – siekė tik 2.1 proc. Čekiją seka Vokietija ir Lenkija, kuriose nedarbas siekė apie 3 proc. Didžiausias nedarbas fiksuotas Ispanijoje – 12,5 proc. ir Graikijoje – 11,6 proc. | <https://www.ceskenoviny.cz/zpravy/nezamestnanost-v-eu-klesla-v-rijnu-na-sest-procent-nejnizsi-je-nadale-v-cesku/2292970> |  |
| 2022-12-01 | Parlamentas pritarė vyriausybės pataisai, pagal kurią išmokos vaikams nuo sausio mėn. padidėtų 200 kronų (8 eurais). | CTK |  |
| 2022-12-01 | Remiantis Čekijos finansų ministerijos duomenimis, valstybės biudžeto deficitas lapkričio mėn. pabaigoje išaugo iki 337.1 mlrd. CZK. Spalio mėn. pradžioje biudžeto deficitas siekė 286.7 mlrd. CZK. Bendros šių metų 11 mėnesių biudžeto pajamos per metus padidėjo 7,2 proc. iki 1,423 trilijono kronų. Finansų ministerijos teigimu, prie pajamų augimo daugiausia prisidėjo pajamos iš mokesčių ir draudimo įmokų. Lapkričio pabaigoje bendros išlaidos, palyginti su tuo pačiu laikotarpiu prieš metus, padidėjo 1,8 procento iki 1,761 trilijono kronų. | <https://www.ceskenoviny.cz/zpravy/schodek-statniho-rozpoctu-v-listopadu-vzrostl-na-337-1-mld-korun/2292803> |  |
| 2022-12-06 | Čekijos aplinkos ministerija šiemet subsidijavo beveik 50 000 saulės elektrinių ant namų stogų įrengimą – keturis kartus daugiau nei 2021 m. | CTK |  |
| 2022-12-02 | Palyginus su tuo pačiu laikotarpiu praėjusiais metais, šių metų trečiąjį ketvirtį Čekijos ekonomika augo 1.7 proc. Remiantis statistiniais duomenimis, ekonomikos augimą daugiausia skatino eksportas bei investicijos iš užsienio. Tam, kad ekonomika augtų dar sparčiau, reikėtų skatinti vidaus vartojimą. | <https://www.ceskenoviny.cz/zpravy/ekonomika-cr-ve-tretim-ctvrtleti-stoupla-mezirocne-o-1-7-pct/2293385> |  |
| 2022-12-04 | Čekijoje smarkiai pabrango vienas esminių Kalėdų atributų – kalėdiniai sausainiai. Kepyklų asociacijos teigimu, kalėdinių sausainių kainos, palyginus su praėjusiais metais, padidėjo du kartus. Tai lėmė išaugusios žaliavų ir energijos kainos. Kepėjai, baimindamiesi, kad didelės kepinių kainos atbaidys dalį pirkėjų, ketina gaminti mažiau kalėdinės produkcijos, o tai – tikėtina – dar labiau padidins kalėdinių sausainių kainas. | <https://www.ceskenoviny.cz/zpravy/vanocni-cukrovi-v-pekarnach-podle-svazu-pekaru-zdrazi-az-o-100-procent/2294202> |  |
| 2022-12-07 | Nuo 2023 m. sausio minimali alga pakils 1 100 CZK (45 eurais) ir sieks 17 300 CZK (714 eurų). 1-2 klasės statutinių valstybės tarnautojų darbo užmokestis didės 17 proc., karių ir 3-11 klasės statutinių tarnautojų – 10 proc. Politikų algos turėtų išaugti vidutiniškai 12,7 proc. Vienišiems asmenims minimalus pragyvenimo lygis didinamas nuo 4 620 CZK (190 eurų) iki 4 860 CZK (200 eurų). | CTK |  |
| 2022-12-05 | Čekijoje realus darbo užmokestis, atsižvelgus į infliaciją, trečiąjį ketvirtį sumažėjo 9.8 proc. Nors vidutinis darbo užmokestis minėtu laikotarpiu išaugo 6.1 proc., infliacija užgožė realaus atlyginimo augimą. | <https://www.ceskenoviny.cz/zpravy/realna-mzda-v-cr-klesla-o-9-8-procenta-analytici-cekaji-pokles-i-nadale/2294415> |  |
| 2022-12-14 | Čekijos prezidentas pasirašė 2023 m. valstybės biudžetą. Kitų metų biudžete numatytas 295 mlrd. CZK deficitas. Jis yra 80 mlrd. CZK mažesnis nei praeitais metais. Kitais metais valstybė iš mokesčių planuoja surinkti 1636 mlrd. CZK, iš jų – 382 mlrd. CZK planuojama gauti iš PVM (tai būtų 83 mlrd. CZK daugiau nei pernai). 859 mlrd. CZK bus skirta socialinėms išmokoms, 203 mlrd. CZK – investicijoms, o išlaidos valstybės sektoriaus darbuotojams, įskaitant tarnautojus, mokytojus ir policininkus, turėtų didėti iki 264 mlrd. CZK. |  CTK |  |
| 2022-12-05 | Lyginant su praėjusių metų lapkričio mėn., šiemet čekai už dienos pietus restoranuose ir kavinėse sumokėjo vidutiniškai 25 CZK daugiau – apie 176 CZK. Lyginant su 2019 m., parduota 31 proc. mažiau dienos pietų. Nepaisant to, kad didino patiekalų kainas, dėl didėjančių energijos bei žaliavų kainų ir mažėjančios paklausos, dienos pietus teikiančios įmonės patiria vis daugiau nuotolių. | <https://www.ceskenoviny.cz/zpravy/za-obed-v-restauraci-cesi-v-listopadu-zaplatili-176-kc-o-25-kc-vice-nez-loni/2294819> |  |
| 2022-12-07 | Čekijoje vidutinė būsto paskolų palūkanų norma gruodžio mėn. pradžioje siekė 6,34 proc. ir per pastarąjį mėnesį padidėjo 0,03 procentinio punkto.  | <https://www.ceskenoviny.cz/zpravy/prumerna-sazba-hypotek-stoupla-nepatrne-na-6-34-procenta/2295444> |  |
| 2022-12-08 | Ministro pirmininko P. Fiala teigimu, vienas esminių vyriausybės prioritetų 2023 m. pradžioje bus valstybės biudžeto deficito mažinimas. Premjeras tikisi, kad Vyriausybės ekspertų grupė pateiks priemonių šiam tikslui pasiekti pasiūlymus per pirmąjį 2023 m. ketvirtį. Deficitą tikimasi sumažinti apie 70 mlrd. CZK. Tam reikės priemonių tiek didinant valstybės pajamas, tiek mažinant išlaidas. | <https://www.ceskenoviny.cz/zpravy/snizeni-schodku-je-prioritou-vlady-fiala-ceka-navrhy-v-prvnim-ctvrtleti/2296083> |  |
| 2022-12-09 | Čekijos prezidentas M. Zemanas pasirašė autorinių teisių apsaugos įstatymo pataisas, leisiančias verslo savininkams nemokėti autorinių teisių mokesčio už jų įmonėse grojančią „atsitiktinę muziką“. Pvz., parduotuvių savininkai nebus įpareigoti mokėti mokesčių už per radiją jų parduotuvėse skambančią muziką, už kurios naudojimą jie negautų jokio pelno. Šias pataisas kritikuoja Čekijos autorinių teisių apsaugos agentūra, teigdama, kad įstatymo pakeitimai gali atverti kelią piktnaudžiauti autorinėmis teisėmis. | <https://www.ceskenoviny.cz/zpravy/zeman-podepsal-zruseni-autorskych-poplatku-za-hudbu-v-prodejnach/2296768> |  |
| 2022-12-16 | Daugiau nei ketvirtadalis Čekijos namų ūkių gali sau leisti pirkti tik būtiniausius maisto produktus. Apie 15 proc. čekų priversti pirkti prastesnės kokybės maisto produktus, siekdami sutaupyti. Remiantis statistikos duomenimis, praėjusį mėnesį, palyginti su tuo pačiu laikotarpiu pernai, maisto kainos pakilo apie 27,1 proc. | <https://www.ceskenoviny.cz/zpravy/ceny-vyrobcu-v-listopadu-mezirocne-dal-rostly-nejvice-v-zemedelstvi/2299759> |  |
| 2022-12-18 | Remiantis gruodžio mėn. pasirodžiusio Gerovės indekso duomenimis, pagal išsivystymo lygį, Čekija užima 13-tą vietą ES. Čekijoje sveikatos apsaugos sistemos pasiekimai vertinami labai gerai, o didžiausi trūkumai – per mažos valstybės pastangos aplinkosaugos srityje ir menkas būsto prieinamumas. | <https://www.ceskenoviny.cz/zpravy/index-prosperity-cr-je-13-nejvyspelejsi-zemi-v-eu-prvni-je-svedsko/2300477> |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

Dominykas Goda, LR ambasados Čekijos Respublikoje atašė

tel. +420 602 292 807, el. paštas dominykas.goda@urml.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)